На основу чланова 24. и 25. Закона о јавним предузећима („Службени гласник РС“, број 15/2016), Одлуке о спровођењу јавног конкурса за именовање директора јавног предузећа, број 02-75/2017-01 од 17. августа 2017. године, Комисија за именовање директора јавних предузећа објављује

**ЈАВНИ КОНКУРС ЗА ИЗБОР И ИМЕНОВАЊЕ ДИРЕКТОРА ЈАВНОГ КОМУНАЛНОГ ПРЕДУЗЕЋА „ВОДОВОД ЗЛАТИБОР“ ЧАЈЕТИНА**

Расписује се конкурс за избор и именовање директора јавног комуналног предузећа „Водовод Златибор“ из Чајетине**,** са седиштем у Чајетини, ул. Александра Карађорђевића 6а, ПИБ: 105060489, МБ: 20302976, шифра делатности  3600, на мандатни период од четири године.

**ПОСЛОВИ ДИРЕКТОРА**: представља и заступа предузеће; организује и руководи процесом рада; води пословање предузећа; одговара за законитост рада предузећа; предлаже годишњи програм пословања и предузима мере за његово спровођење; предлаже финансијске извештаје; самостално доноси одлуке из свог делокруга; врши друге послове одређене законом, оснивачким актом и статутом предузећа.

**УСЛОВИ ЗА ИМЕНОВАЊЕ:** за директора може бити именовано лице које испуњава **ОПШТЕ УСЛОВЕ** утврђене законом:

1. да је пунолетно и пословно способно,
2. да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;
3. да има најмање пет година радног искуства на пословима за које се захтева високо образовање из тачке 2) овог члана;
4. да има најмање три године радног искуства на пословима који су повезани са пословима јавног предузећа;
5. да познаје област корпоративног управљања;
6. да има радно искуство у организовању рада и вођењу послова;
7. да није члан органа политичке странке, односно да му је одређено мировање у вршењу функције у органу политичке странке;
8. да није осуђивано на казну затвора од најмање шест месеци;
9. да му нису изречене мере безбедности у складу са законом којим се уређују кривична дела, и то: (1) обавезно психијатријско лечење и чување у здравственој установи;2) обавезно психијатријско лечење на слободи;(3) обавезно лечење наркомана;(4) обавезно лечење алкохоличара;(5) забрана вршења позива, делатности или дужности.“

**Докази који се прилажу уз пријаву на јавни конкурс:**

1. уверење о држављанству;
2. извод из матичне књиге рођених;
3. диплома или уверење о стеченом високом образовању
4. исправе којима се доказује радно искуство у струци (потврде, решења и други акти из којих се види на којим пословима и са којом стручном спремом је стечено радно искуство);
5. доказ да лице није осуђивано;
6. доказ да му нису изречене мере безбедности у складу са законом којим се уређују кривична дела;

Сви докази прилажу се у оригиналу или овереној фотокопији. Доказе из тачака 1,3. и 5. подносилац може доставити уз пријаву или ће их надлежни орган доставити по службеној дужности, у ком случају је потребно да подносилац пријаве достави потписану и оверену изјаву о сагласности странке да орган може извршити увид, прибавити и обрадити личне податке о чињеницама о којима се води службена евиденција.

Провера стручне оспособљености, знања и вештина која се оцењују у изборном поступку вршиће се у складу са Уредбом Владе РС о мерилима за именовање директора јавног предузећа, број 110-6624/2016 од 27. јула 2016. године („Сл. гласник РС“, број 65/2016). Изборни поступак може да се спроведе у више делова, уз организовање усменог разговора са кандидатима или на други одговарајући начин, о чему ће Комисија благовремено обавестити кандидате.

**Пријаве са доказима о испуњавању захтеваних услова подносе се у року од 30 дана од дана објављивања у „Службеном гласнику РС“ број 79, од 25. августа 2017. године, односно до 25. септембра 2017. године.**

Неблаговремене и непотпуне пријаве неће бити разматране.

Пријаве на конкурс могу се поднети лично или препорученом поштом на адресу: Општина Чајетина, улица Александра Карађорђевића број 34, 31310 Чајетина, са назнаком „Пријава на јавни конкурс за именовање директора ЈКП „Водовод Златибор“ Чајетина.

**Лице задужено за давање обавештења о јавном конкурсу:** Милица Стаматовић, 031/3831-151.